Нягледзячы на тое, што ў гэтым годзе дата нараджэння пісьменніка супала з праваслаўным святам Троіцы, народу на традыцыйную літаратурную імпрэзу сабралася шмат – каля 150 чалавек. Наведалі сядзібу-музей Васіля Быкава сябры Віцебскай абласной арганізацыі ТБМ імя Ф. Скарыны, сябры таварыства з розных рэгіёнаў Віцебшчыны, грамадскія дзеячы, у тым ліку з Мінска, настаўнікі і ўсе тыя, хто неабыякава ставіцца да беларускай літаратуры, культуры і асобы пісьменніка.